﻿UNIVERSITATEA TITU MAIORESCU FACULTATEA DE DREPT TG JIU LUCRARE DE LICENŢĂ DISCIPLINA: DREPT ADMINISTRATIV COORDONATOR ŞTIIŢIFIC: LECT UNIV DRD SECULA MIHAI: ABSOLVENT: CIORA CONSTANTIN OVIDIU TÂRGU-JIU 2013 UNIVERSITATEA TITU MAIORESCU FACULTATEA DE DREPT TG JIU LUCRARE DE LICENŢĂ DISCIPLINA: DREPT ADMINISTRATIV SUSPENDAREA ACTELOR ADMINISTRAATIVE COORDONATOR ŞTIIŢIFIC: LECT UNIV DRD SECULA MIHAI: ABSOLVENT: CIORA CONSTANTIN OVIDIU TÂRGU-JIU 2013 Introducere……………………………………………………………… 1 Capitolul I Teoria generală a actului administrativ………………… 6 1 1 Sfera şi definiţia actului administrativ……………………………… 6 1 2 Caracteristicile actelor administrative………………………………… 9 1 3 Clasificarea actelor administrative………………………………… 15 1 4 Intrarea în vigoare şi executarea actelor administrative …………… 20 1 5 Încetarea efectelor actelor administrative, modificarea şi completarea lor……………………………………………………………………… 22 Capitolul II Suspendarea actelor administrative…………………… 26 2 1 Consideraţii generale…………………………………………………26 2 2 Regimul juridic al formei clasice a suspendării…………………… 31 2 3 Cererea de suspendare……………………………………………… 34 2 4 Procedura în faţa instanţei de contencios administrative…………… 38 2 5 Efectele hotărârii de suspendare…………………………………… 43 Capitolul III Tipuri de suspendare………………………………… 44 3 1 Suspendarea administrativă………………………………………… 44 3 2 Suspendarea juridică………………………………………………… 46 3 3 Suspendarea legală………………………………………………… 49 3 3 1 Suspendarea legală de drept…………………………………… 49 3 3 2 Suspendarea legală facultativă………………………………… 51 Capitolul IV Jurisprudenţă…………………………………………… 52 4 1 Practică judecătorească……………………………………………… 52 Concluzii……………………………………………………………… …58 Anexă …………………………………………………………………… 60 Bibliografie……………………………………………………………… 62 Introducere Prin drept administrativ se înţelege un grup de norme juridice care, datorită particularităţilor pe care le reprezintă, formează o ramură distinctă de drept, în cadrul sistemului de drept Dreptul administrativ este strâns legat de noţiunea administraţiei publice, care se prezintă ca activitate dar şi ca sistem de organizare Noţiunea de contencios administrativ a fost definită de doctrină şi de legislaţie, legea actuală a contenciosului administrativ (554/2004) stabilind la art 2 o definiţie a contenciosului administrativ Astfel „contenciosul administrativ reprezintă activitatea de soluţionare de către instanţele de contencios administrativ, competente potrivit legii organice, a litigiilor în care cel puţin una din părţi este o autoritate publică iar conflictul s-a născut din emiterea sau încheierea unui act administrativ, în sensul prezentei legi, fie din nesoluţionarea în termenul prevăzut de lege a unei cereri ori din refuzul nejustificat de a soluţiona o cerere referitoare la un drept sau interes legitim” Astfel înţeleasă, instituţia contenciosului administrativ a reprezentat şi reprezintă o garanţie juridică a cetăţeanului în faţa abuzurilor autorităţilor publice, un senzor foarte important al democraţiei Instituţia îşi are originea în Franţa, în perioada consulatului, unde s-a constituit organismul care o simbolizează, Consiliul de Stat, forma sub care a fost introdusă şi în Principatele Unite, prin Legea din 11 februarie 1864 a Consiliului de Stat Modelul francez al unor organe speciale şi specializate s-a impus ca un model mondial, alături de modelul anglo-saxon, în care asemenea litigii sunt date în competenţa instanţelor de drept comun În România, după scurtă perioadă de aplicare a Legii Consilului de stat, prin Constituţia din 1866, se stabileşte competenţa instanţelor de drept comun, adică a instanţelor din sistemul Înaltei Curţi de Casaţie şi Justiţie, cu nuanţarea primei perioade a regimului communist, în care nuanţarea contenciosului administrativ a fost desfinţată Având în vedere importanţa deosebită pe care o ridică fenomenul administrativ în ţara noastră, în urma evenimentelor din 1989, am găsit necesară abordarea temei de faţă, ,, Suspendarea actelor administrative” Revizuire Constituţiei din 2003 aduce semnificative precizări şi cu privire la Instiţuia contenciosului administrativ, modificându-se nu numai dreptul fundamental al cetăţeanului, în sensul lărgirii sferei acestuia şi la interesul legitim Modificările esenţiale sunt sugerate şi pentru suspendarea actului administrativ prin Legea 554/2004, care nu este condiţionată de exercitarea proceduri prealabile, poate fi cerută şi de Avocatul Poporului sau de Ministerul Public, inclusiv din oficiu În raport cu obiectivul propus prin tratarea acestei teme, am precizat în desfăşurarea analizei pe patru capitole şi anume: Teoria generală a actului administrativ; Suspendarea actelor administrative; Tipuri de suspendare încheind cu, Cazuri practice judecătoreşti În prima parte am urmărit aspecte legate de sfera şi definiţia actului administrativ, caracteristicile şi clasificarile actelor administrative, modul de intrare în vigoare a actelor administrative precum şi modul de încetare, modificare şi completare Cea de-a doua parte cuprinde consideraţii generale asupra actului administrativ, regimul juridic clasic al suspendări, aici am făcut referire la vechea Lege a contenciosului administrativ nr 29/1990; cererea de suspendare; procedura suspendării în faţa instanţei de contencios administrativ şi efectele hotărâri de suspendare În partea a treia am enumerat şi analizat cele trei tipuri de suspendare: administrativa, legală şi juridică Pentru a înţelege mai bine procedura de suspendarea actului administrativ am găsit necesar a expune speţe, mai exact, puncte de vedere al practicii judecătoreşti Existenţa contenciosului administrativ este condiţionată, în statul de drept, de aplicarea a două principii: principiul respectării drepturilor legal dobândite şi principiul obligativităţii statului de a asigura executarea hotărârilor judecătoreşti Este necesar ca persoana să fie sigură că raporturile juridice, încheiate în mod legal , în cadrul ordinii de drept existente, sunt intangibile Atât activitatea fiinţei umane cât şi aceea a administraţiei se caracterizează prin posibilitatea de a scruta viitorul în estimările efectuate Prevederea este garantată numai dacă persoanele şi administraţia au siguranţa în durabilitatea raporturilor juridice pe care şi-au întemeiat şi orientat activităţile Capitolul I Teoria generală a actului administrativ 1 1 Sfera şi definiţia actului administrativ În literatura juridică s-au utilizat mai multe noţiuni pentru a desemna actele juridice cu caracter unilateral ale organelor administraţiei publice Termenul cel mai des întrebuniţat în literatura noastră dintre cele două războaie, precum si în literatura franceză a fost cel de act administrativ Actul administrativ constituie o categorie distinctă de acte juridice adoptate sau emise, în principal, de autorităţile administraţiei publice, precum şi de instituţiile şi celelalte structuri organizatorice constituite în condiţiile legii, prin care se asigura realizarea sarcinilor care revin administraţiei publice Actele administrative constituie principala formă juridică a activităţii autorităţilor administraţiei publice Numărul actelor administrative este mai mare la autoritaţile administraţiei publice situate la un nivel superior în ierarhia organelor administraţiei publice (Preşedintele României, Guvern, ministere) şi scade pe măsură ce coborâm la organele ce constituie baza sistemului În schimb, în activitata acestora din urmă, pondere au faptele materiale-juridice şi operaţiunile materiale-tehnice În opinia lui T Drăganu, s-a considerat ca prevederile art 51 din Constituţie se referă la autorităţile publice se pot emite acte administrative Prin urmare, pe lângă autorităţile administraţiei publice, organele judecătoreşti şi cele ale parchetului îndeplinesc unele activităţi care întrunesc caracteristicile activităţi executive şi, prin urmare, emit acte administrative în condiţiile legii În conformitate cu Legea privind organizarea judecătorească, instanţele sunt conduse de către un preşedinte care exercită şi atribuţii administrative; apoi, Curţii de Apel, ori prim-procurorul parchetul de pe lăngă Curtea de Apel, numeşte personalul auxiliar administrativ şi de serviciu care urmează să acţioneze în circumscripţia Curţii de Apel În prezent, această teză îşi păstrează pe deplin valabilitatea, fiind confirmată de texte constituţionale şi legale, în primul rând de art 52 alin (1) din Constituţie, care se referă expres la actul administrativ al unei autorităţi publice, şi de art 2 lit b) din Legea conteciosului administrativ nr 554/2004, modificată, care stipulează ca prin autoritatea publică se înţelege orice organ de stat sau al unităţilor administrativ-teritoriale care acţionează, în regim de putere publică, pentru satisfacerea unui interes public În al doilea rând, îşi păstrează actualitatea aşa numitele acte administrative prin delegaţie, categorie despre care s-a aratat că, deşi nu sunt acte de drept administrativ, prin subiectul care s-a arătat că, prin subiectul care le elaborează, acesta fiind o structură nestatală, ele trebuie socotite ca atare, dat fiind ca structurile emitente acţionează ca adevarate autorităţi administrative, pe baza unei delegaţii exprese date de lege Astfel, trebuie considerate acte administrative prin delegaţie cele emise în realizarea unui serviciu public de structuri nestatale autorizate prin lege să funcţioneze în acest scop, cum sunt asociaţii, fundaţii neguvernamentale, societăţi comerciale sau insituţii private de utilitate publică În acest sens, potrivit dispoziţiilor art 2 din Legea contenciosului administrativ sunt asimilate autorităţilor publice persoanele juridice de drept privat care, potrivit legii, au obţinut un statut de utilitate publică sau sunt autorizate să presteze un serviciu public, în regim de putere publică În definirea actelor administrative, vom avea în vedere actele administrative ale autorităţilor publice, înzestrate cu o anumita competenţă, şi regimul juridic aplicabil, adică sensul formal şi cel material al actelor administrative Drept urmare, actele administrative pot fi definite ca manifestări unilaterale şi exprese de voinţă ale autorităţilor publice, în principal, autorităţi ale administraţiei publice, în scopul de a produce efecte juridice, în temeiul puterii publice 2 Caracteristicile actelor administrative Prima trasatură caracteristică este aceea că actele administrative sunt acte juridice Această caracterizare distinge actul administrativ de operaţiunile tehnico-administrative Actul administrativ reprezintă o manifestare de voinţă făcută în scopul naşterii, modificării sau stingerii raporturilor juridice, a carei realizare este garantată prin forţa de constrangere a statului Aceasta reprezintă forma juridică principală a activitaţii structurilor administraţiei publice Din cele de mai sus rezultă că nu orice manifestare de voinţă este un act juridic, simpla exprimare a unei opinii din partea unei instituţii publice administrative nefiind un act administrativ Printr-un act administrativ iau naştere drepturi şi se stabilesc noi obligaţii sau se sting unele vechii De asemenea, pot fi refuzate pretenţii juridice, pe care le formulează persoanele fizice sau juridice în faţa organelor administraţiei publice Aşa cum arată prof Al Negoiţă, refuzul nejustificat de a rezolva o pretenţie privitoare la un drept recunoscut de lege sau tăcerea structurilor administrative publice la formularea unor astfel de pretenţii juridice au valoarea de acte administrative Caracterul de act administrativ, pe care îl are refuzul manifest sau tacit de satisfacere a pretenţiei juridice formulate de o persoana fizică sau juridică în faţa autorităţilor administraţiei publice, decurge din interpretarea dinamică a principiului legalităţii care guvernează activitatea organelor administraţiei publice Potrivit acestui principiu, persoanele administrative au dreptul de a acţiona pe baza şi în executarea legii, dar obligaţia de a face în condiţiile prescrise de lege Inacţiunea acestora este, în interpretarea dispoziţiilor art 1 din Legea nr 554/2004 privind contenciosul administrativ, act administrativ nelegal Fiind o specie a actelor juridice, sunt necesare câteva nuanţării în privinţa actelor administrative: - nu orice act volunţional cu implicaţii juridice este act juridic, ci doar acea manifestare facută în scopul producerii de efecte juridice - simpla opinie a unei autorităţi administrative nu este act administrativ Se pune întrebarea dacă scopul în vederea căruia a fost făcută o manifestare de voinţă este suficient prin el însuşi pentru ca această manifestare să reprezinte act juridic? Un exemplu în acest sens: un inspectorat pentru protecţia consumatorilor refuză să satisfacă cererea unei persoane fizice, care solicită obţinerea unui certificat în privinţa calităţii unui produs vandabil Prin refuzul respectiv, inspectoratul şi-a manifestat voinţa Ceea ce are în vedere inspectoratul însă, nu este încalcarea dreptului subiectiv al solicitantului, ci alte considerente (amănare, depaşirea din neglijenţa a unui termen legal) De aceea, între manifestarea de voinţă, scopul urmărit şi consecinţele juridice nu este o concordanţă Prin urmare, refuzul de a satisface o cerere privitoare la un drept, atunci când se dovedeşte nejustificat, este un fapt juridic material, nu un act juridic Situaţia nerezolvării în termen a unei cereri privitoare la un drept poarta numele de ,,tăcerea administrativă” Se poate concluziona că este necesar să existe o concordanţă între voinţă, scopul manifestării de voinţă şi efectele pe care legea le recunoaşte: inexistenţa acestei concordanţe implică inexistenţa actului administrativ, fiind prezentă fie o operaţiune tehnică materială, fie un fapt juridic material, fie un act politic Actul administrativ este în temeiul şi pentru realizarea puterii publice Actul administrativ concretizează voinţa autorităţii administrative ca subiect de drept învestit cu putere publică Ca atare, actul administrativ emis de autoritatea administraţiei publice, în calitatea ei de purtătoare a puterii publice, dă naştere, modifică sau stinge drepturi şi obligaţii cărora li se aplica un regim de putere publică Actul administrativ este obligatoriu Obligativitatea actelor administrative trebuie înţeleasa sub mai multe aspecte: * actul administrativ este obligatoriu pentru toate subiectele de drept (personae juridice de drept public sau privat si persoane fizice) care intră sub incidenţa dispoziţiei respective Aceasta obligativitatea este o consecinţă a prezumţiei de legalitate de care se bucură actele administrative ale autorităţilor administraţiei publice fiind emise pe baza şi în vederea executării dispoziţiilor legale în vigoare; * actul administrativ este obligatoriu pentru organul emitent, atâta vreme cât nu a fost abrogate, revocat sau anulat; * actul administrativ este obligatoriu şi pentru organul administrativ superior celui emitent, dar, referitor la acest aspect, trebuie făcută distincţie între actele administrative normative şi cele individuale Actul administrativ normativ al organului inferior este obligatoriu pentru organului superior până când acesta din urmă emite, la rândul lui, un act normativ cu un conţinut contrar actului normativ al organului inferior Dat fiind ca actul normativ nou emis are forţa juridică superioară, el îl obrogă pe cel al organului inferior Deci, elaborând noi acte administrative normative, organului superior poate oricând să lipsească de efecte juridice actele normative ale organului inferior Actul administrativ individual al organului inferior trebuie şi el respectat de organul superior, atâta timp cât acesta nu îl anulează în condiţiile prevăzute de lege Se pot distinge două situaţii: organul superior poate anula actul individual ilegal al organului inferior şi poate să emită, el însuşi, actul sau să-l oblige pe acesta din urmă să-l emită Trebuie precizat că, în măsura în care ne aflam în prezenţa unor acte administrative individuale pe care normele juridice în vigoare îl consideră irevocabile, efectele lor juridice nu pot fi desfinţate nici de organul ierahic superior, nici de organul care l-a elaborat Actul administrativ este executoriu prin el însuşi, adică se execută din oficiu, fără a mai fi necesar să intervină instanţele judecătoreşti pentru a-l învesti cu titlu executoriu Caracterul executoriu al actului administrativ se datorează faptului că este emis de o autoritate a administraţiei publice, învestită prin norme juridice cu aptitudinea de a face actul, ceea ce îi conferă valoare obligatorie pentru orice persoană fizică şi juridică căreia i se adresează Dacă cel vizat prin acest act îl considera ilegal, are dreptul de a se plânge organului emitent, celui ierarhic superior, altor organe ale administraţiei publice în cazurile prevăzute de lege, precum şi instanţelor de contencios administrativ conform Legii nr 554/2004 Cu alte cuvinte, daca cei interesaţi contestă legalitatea unor acte administrative, acestea rămân în vigoare până când sunt anulate în mod expres de o autoritate administrativă sau de judecător Executarea care are loc, aşa cum se arată în doctrina franceză, intervine pe riscul şi răspunderea administraţiei, fiind o executare provizorie Totuşi, în unele cazuri, autorităţile administrative au dreptul de a proceda în executarea forţată a unui act administrativ, de exemplu, procedează la ridicarea unui vehicul care staţionează într-un loc unde acest lucru este interzis Actul administrativ este emis pe baza legii şi pentru organizarea executării şi executarea în concret a legilor şi a celorlalte acte normative Această trasătură a actelor administrative este consecinţa ierahiei în care se constituie normele juridice În vârful piramidei se găseşte Consituţia, urmează legile ordinare ale Parlamentului, decrete prezidenţiale, ordonanţele şi hotărârile Guvernului, ordinele şi instrucţile miniştrilor etc legile fiind emanaţia puterii legiuitoare, toate celelalte acte juridice trebuie să-i fie subordonate, iar legea poate oricând anula, modifica sau suspenda un act administrativ Aşa fiind, este criticabilă practica administrativă potrivit căreia printr-o hotărâre adoptată de Guvern se adaugă noi dispoziţii la o lege sau la o ordonanţă de urgenţă publicate în Monitorul Oficial al României, Partea I Afirmaţia potrivit căreia actele administrative organizeaza aplicarea în concret legile nu trebuie interpretate strâmt, deoarece în cadrul funcţiei executive se recurge şi la acte juridice normative conforme cu legea, iar, în anumite cazuri, legea acorda autorităţilor administrative o putere de apreciere, o putere discreţionară, în temeiul căreia acestea nu se mărginesc să aplice legea, ci ai libertatea de a alege, în anumite limite, între două sau mai multe soluţii Regimul juridic specific al actului administrativ compus din reguli specifice privind forma, procedura de emitere, condiţiile de valabilitate şi controlul legalităţii actelor administrative de către instanţele de contencios administrativ constituie, într-o opinie, o trasătura a actului administrativ Pe lângă considerarea regimului juridic administrativ, regimul juridic specific actelor administrative apare şi ca o rezultantă a tuturor trasăturilor caracteristice, a condiţiilor de valabilitate şi controlului legalităţii actului administrativ realizat de către instanţele de contencios administrativ 1 3 Clasificarea actelor administrative Actele administrative pot fi clasificate în mai multe categorii, în funcţie de diferite criterii: A) După criteriul întinderii efectului juridic pe care îl produc, actele administrative se grupează în acte administrative normative şi acte administrative individuale: - actele administrative normative cuprind reglementari de principiu cu caracter obligatoriu, formulate abstract, în vederea aplicării la un număr nedeterminat de persoane De regula, actele administrative normative cuprind atât norme imperative, cât şi prohibitive sau permisive; - actele adminsitartive individuale sunt manifestări de voinţă care creează, modifică, desfinţează drepturi sau obligaţii în beneficiu sau sarcina uneia sau mai multor persoane dinainte determinate Actele administrative individuale pot fi şi ele împărţite în mai multe categorii, după conţinutul lor: 1) Acte prin care se stabilesc drepturi sau obligaţii determinate pentru subiectul sau subiectele carora li se adresează Spre exemplu, actul prin care se eliberează o autorizaţie de construcţie îi conferă titularului o serie de drepturi şi obligaţii concrete în vederea realizării unui anumit imobil; actul adminsitrativ fiscal prin care se stabileşte impozitul pe care îi datorează un cetăţean pentru clădirile pe care le deţine conţine o obligaţie concretă pentru particularul respectiv Cu privire la actele din această categorie, s-a arătat ca eliberarea unora dintre ele depinde de aprecierea autorităţii emitente, în schimb, emiterea altora este obligatorie, dacă sunt îndeplinite condiţiile legii Astfel, eliberarea autorizaţiei de amenajare a unui spatiu public depinde de aprecierea consiliului local cu privire la o serie de factori, cum ar fi bonitatea solicitanţilor, experienţa în domeniu şi altele În schimb, primarul este obligat să emită autorizaţia de construcţie dacă solicitantul prezintă documentaţia cerută de lege din care rezultă îndeplinirea tuturor condiţiilor cerute de Legea nr 51/1991, republicată S-a mai subliniat ca actele administrative individuale eliberate cu posibilitatea de apreciere a organului emitent pot fi controlate de organul adminsitrativ superior şi alte organe prevazute de lege, atat sub aspectul legalităţii, cât şi al oportunităţii În schimb, actele administrative emitente vor fi verificate numai din punctul de vedere al legalităţii: 2) Actele prin care se conferă un statut personal sau acte atributive de statut personal Prin aceste acte se recunoaşte o activitate anterioară a persoanelor în favoarea cărora se emit şi li se conferă un complex de drepturi, în condiţiile cerute de lege Asemenea acte sunt, spre exemplu, diploma şcolară, diploma universitară, decizia de pensionare etc S-a subliniat că, uneori, este dificil de făcut distincţie între actele prin care se stabilesc drepturi sau obligaţii determinate pentru subiectul sau subiectele carora li se adresează, cum sunt autorizaţiile şi actele prin care se conferă un statut personal, deoarece şi autorizaţiile se emit numai dacă sa constat că sunt îndeplinite condiţiile cerute de lege Pentru a le putea totuşi deosebi, trebuie să se ţină seama de faptul ca actele atributive se statut personal nu asigura prin ele însele legalitatea unei activităţi viitoare, fiind necesar să intervină un nou act administrativ sau de altă natură, în schimb, în cazul autorizaţiilor, prin simpla lor obţinere, beneficiarul are dreptul să exercite o anumită activitate pe deplin legală 3) Acte prin care se aplica constrangerea administrativă Cele mai multe dintre aceste acte se caracterizează prin faptul ca instituie constrangerea administrativă sub forma sancţiunii Exemplul tipic îl constituie actul prin care se consemnează săvârşirea contravenţiilor şi se aplica sancţiunea legală corespunzatoare 4) Actele administrative jurisdicţionale În doctrina, aceste acte au fost caracterizate prin urmatoarele trasături: sunt emise de organe care fac parte din sistemul administraţiei publice, denumite organe administrative jurisdicţionale sau organe administrative de jurisdicţie; au ca obiect soluţionarea unor litigii ce iau naştere în administraţia activă, pe baza unei sesizări a celui interesat sau a altor organe prevăzute de lege; elaborarea actelor administrative jurisdicţionale se face conform unei proceduri bazate pe contradictorialitate, adică parţile au posibilitatea de a discuta în opoziţie toate elementele litigiului; organul emitent este independent în luarea soluţiei; au o stabilitate mai mare decât actele administrative tipice fiind exceptate de la principiul revocabilităţii acestor acte, autoritatea administrativă care într-o anumită cauză a emis un act administrativ jurisdicţional nu îl mai poate revoca, modifica sau suspenda În doctrina şi practica judiciară se foloseau mai multe denumiri pentru a evoca actele administrative caracterizate prin trăsăturile menţionate mai sus, de exemplu, ,,act administrativ jurisdicţional”, ,,act administrativ cu caracter jurisdicţional” şi ,,act administrativ de jurisdicţie” b) Prin revizuirea Constituţiei, la art 21 având ca obiect ,, Accesul liber la justiţie”, s-a introdus un nou alin (4) care prevede: ,, Jurisdicţiile speciale administrative sunt facultative şi gratuite” Prin acest text, se recunoaşte expres existenta unor autorităţi administrative cu activitate jurisdicţională, iar precizarea referitoare la caracterul facultativ si gratuit al jurisdicţilor administrative se refera la cei administraţi, persoane fizice şi personae juridice, care vor decide dacă se vor folosi sau nu aceste jurisdicţii Aşadar, în măsura în care unele autorităţi ale administraţiei publice se bucură de independenţă în soluţionarea litigiilor, cerinţă formulată în practica Curţii Europene a Drepturilor Omului, şi hotărârile pe care le iau urmează o procedură asemănătoare cu cea a instanţelor judecătoreşti, urmeaza a fi scocotite autorităţi administrative cu atribuţii jurisdicţionale şi actele lor vor avea o natura administrativ-jurisdictională c) Definiţia actului administrative jurisdicţional din perspectiva Legii contenciosului administrativ nr 554/2004 Înainte de modificare prin Legea nr 262/2007, in art 2 lit d) din Legea nr 554/2004, actul administrativ jurisdicţional era definit ca actul juridic emis de o autoritate administrativă ca atribuţii jurisdicţionale în soluţionarea unui conflict, după o procedura bazată pe contradictorialitate şi cu asigurarea dreptului de aparare Prin modificările aduse de Legii contenciosului administrative nr 554/2004 de către Legea nr 262/2007, cea mai mare parte din caracteristicile actului administrative jurisdicţional se întâlnesc în definiţia termenului de jurisdicţie administrativă specială, si nu în definiţia actului administrativ-jurisdicţional O altă remarcă priveşte conceptul de jurisdicţie administrativă specială, legiuitorul preferând sensul funcţional al acesteia deşi până la această dată se întrebuinţa sensul organic pentru a stabili înţelesul de jurisdicţie administrativă În prezent, prin act administrativ-jurisdicţional se înţelege ,,actul emis de o autoritate administrativă, învestită prin lege organică cu atribuţii de jurisdicţie administrativă specială”, iar prin jurisdicţie administrativă specială se înţelege ,, activitatea înfăptuită de o autoritate administrativa care are, conform legii organice speciale în materie, competenţa de soluţionare a unui conflict privind un act administrativ, după o procedură bazată pe principiile contradictorialităţii, asigurării dreptului de aparare şi independenţei activităţii administrative-jurisdiţionale” 1 4 Intrarea în vigoare şi executarea actelor administrative Pentru a putea intra în vigoare, actul juridic unilateral trebuie să atingă, în conţinutul său, un anumit grad de concretizare Astfel, unele asemenea acte, având un conţinut general şi impersonal, ar putea, în cazuri extreme, să fie atât de abstracte, încât, pentru a putea fi aplicate în concret, să fie nevoite de elaborarea unor măsuri complementare care sa îi confere o determinare suficienta; aceste precizări suplimentare ar putea emana atât de la autorul primei norme, cât şi de la autoritate subordonată, delegate în acest sens Actele administrative sunt susceptibile de executare şi de a produce efecte juridice de la data intrarii lor în vigoare Punerea lor în executare se face de la data aducerii la cunoştiinţă prin comunicare în cazul actelor individuale sau prin publicare în cazul actelor normative Fac excepţie de la regulă că actele administrative produc efecte juridice în momentul publicării/comunicării actelor care, prin voinţa emitentului sau în funcţie de natura lor produc afecte de la o dată ulterioară În situaţia în care legea impune aprobarea sau confirmara ulterioară a actului adiministrativ, aducerea la cunoştinţă se face după primirea aprobării sau confirmării Actele administrative sunt executorii de drept şi pot fi executate silit, ele reprezentând titluri executorii Prin excepţie, actele administrative pentru care se prevăd alte termene de intrare în vigoare sau de exercitare a unor căi de atac, pot fi executate numai după expirarea acestor termene Actele administrative cu conţinut normativ se pun în executare în momentul aducerii lor la cunoştinţă publică, în formele prevăzute de lege, sau de la data prevăzută în actul administrativ respectiv Actele administrative individuale se pun în executare din momentul comunicării lor persoanelor interesate Punerea în executare a actelor administrative se realizează de către persoana administrativ emitentă, prin structurile organizatorice ale acesteia, precum şi de subiectele de drept legal obligate cărora le este destinat actul Împotriva modului de executare se poate exercita calea de atac în faţa persoanei administrative emitente, la cel ierahic superioar sau a altor autorităţi competente, în condiţiile legii În exercitarea căilor de atac este obligatorie respectarea principiului ierarhiei administrative Pe durata cercetării şi soluţionării recursului administrativ persoana administrativă sesizată poate dispune suspendarea executarii actului reclamant Procesul executarii actelor administrative implică îndeplinirea unor forme procedurale cerute de lege Astfel, în executarea actelor administrative-fiscale vom întălni forme procedurale precum: comunicarea, somaţia, inştiinţarea de plată, sechestrul asigurator, poprirea asiguratorie, ş a 1 5 Încetarea efectelor actelor administrative, modificarea şi completarea lor Actele administrative în intregul sau norme din acesta produc efecte juridice până în momentul ieşirii lor din vigoare sau al desfinţării acestora, potrivit legii Ele pot fi abrogate, anulate, revocate şi, de asemenea, pot fi suspendate, modificate ori completate Abrogarea Abrogarea reprezintă situaţia de încetare a efectelor actului administrative prin intervenţia unui act nou Abrogarea poate fi expresa şi tacită De asemenea, abrogarea poate fi totală, cuprizând întreg actul administrativă, sau parţială Abrogarea se dispune, de regulă, printr-o dispozitie expresă cu menţionarea elementelor de identificare ale actului abrogate: tipul, numărul, data şi locul publicării, iar în cazul abrogării parţiale, şi a textelor scoase din vigoare Prevederile cuprinse într-un act administrativ normativ, contrare unei noi reglementări de acelaşi nivel sau de nivel superior se socotesc abrogate tacit În cazul unor abrogări parţiale, intervenit succesiv, ultima abrogare va trebui să se refere la întregul act, vizând toate textele scoase şi rămase în vigoare, fiind urmată de republicarea întregului act Abrogarea unui act administrativ are întotdeuna caracter definitiv Nu este admis, de către normele de tehnică legislativă, ca prin abrogarea unui act anterior, să se repună în vigoare actul iniţial Abrogările parţiale sunt asimilate modificărilor de acte, actul abrogat parţial rămânând în vigoare prin dispoziţiile rămase neabrogate Anularea Anularea reprezintă sancţiunea actelor administrative emise adoptate cu încalcarea legii şi constă în lipsirea acestora de efecte juridice în vederea cărora au fost elaborate Cauzele anularii pot viza legalitatea şi/sau oportunitatea, putând fi anterioare, concomitente sau ulterior pare actelor, după caz Anularea poate privi atât actele administrative cu caracter normativ, precum si pe cele cu caracter individual şi se poate dispune de către persoana administrativ ierarhic superioară, de autorităţile cu activitate administrative-jurisdicţională stabilite prin lege ori de instanţele judecătoreşti Actele în anulare desfinţează efectele actelor anulate, considerându-se ca acestea din urmă nici nu au existat În cazul în care anularea intervine pentru cauze de oportunitate actul înceteaza să producă efecte juridice pentru viitor Modificarea Modificarea reprezintă operaţiunea juridică prin care se schimba parţial conţinutul unui act administrativ Aceasta poate fi determinate, după caz de schimbarea stării de drept sau a stării de fapt avute în vedere la emiterea/adoptarea actului Pe data intrarii în vigoare a actului modificator, dispoziţiile schimbate Modificarea unui act normative se face, de regula, de catre emitentul acestuia Actul pote fi modificat si printr-un act cu forta juridical superioara, conform procedurii specifice acestuia din urma Modificarea poate fi expresă sau tacită În ipoteza modificării exprese, noul act juridic exprimă, în mod explicit, voinţa de a schimba un act administrativ în vigoare Modificarea este tacită, atunci când rezultă numai din conţinutul diferit al reglementărilor din cele două acte Nu pot fi modificate sau desfinţate actele administrative cu caracter individual, dacă au intrat în circuitul civil, actele administrative care produc efecte juridice garantate de lege sub aspectul stabilităţii, actele administrative jurisdicţionale, acte administrative care au fost executate material şi orice alte situaţii prevăzute expres de lege Revocarea Revocarea este o operaţiunea juridică prin care autoritatea administraţiei publice emitente scoate din vigoare propriul act Actele administrative sunt revocabile cu exceptia actelor individuale daca au intrat în circuitul civil, a actelor administrative-jurisdicţionale a actelor care au fost executate material, şi a altor situaţii expres prevăzute de lege Cauzele care determină revocarea actelor sunt: ilegalitatea, şi inoportunitatea acestora Aceste cauze pot fi anterioare, concomitente sau ulterioare emiterii/adoptarii actului administrativ În ipoteza cauzelor anterioare şi concomitente, revocarea produce efecte şi cu caracter retoactiv Renunţarea beneficiarului actului administrativ la dreptul conferit prin acest act constituie temei pentru revocarea actului Suspendarea Suspendarea reprezintă operaţiunea juridică prin care încetează în mod vremelnic, efectele juridice ale actelor administrative Actele administrative pot fi suspendate la cerere sau din oficiu Suspendarea intervine în cazuri excepţionale, atunci când există îndoieli, cu privire la legalitatea sau oportunitatea actelor administrative, precum şi, obligatoriu, în cazurile expres prevăzute de lege În cazurile în care nu se confirmă, actul adminitrativ va fi repus în vigoare sau în executare, după caz Atunci când se stabileste în mod cert nelegalitatea sau neoportunitatea actului respectiv, se dispune desfiinţarea actului prin revocare sau anulare Suspendarea poate opera de drept, în temeiul legii, sau poate fi dispusă, prin act juridic, la cererea sau din oficiu, în condiţiile legii, de către persoana administrativ emitentă, persoana ierahic superioară, autorizată cu atribuţii jurisdicţionale stabilite de lege ori instanţa judecătorească Capitolul II Suspendarea actelor administrative 2 1 Consideraţii generale Reprezintă operaţia de întrerupere temporară a efectelor produse de un act juridic în general şi de un act administrativ în particular Suspendarea este o stare temporară urmând ca ulterior actul să-şi recapete caracterul executoriu sau să înceteze complet a mai produce efecte juridice fiind anulat sau revocat Suspendarea reprezintă o operaţiune juridică de excepţie Actul administrativ, cum se ştie se bucură de prezumţia de legalitate care, la rândul său se bazează pe autenticitate (actul emană de la cine se spune ca emană) şi de verdicitate (actul exprimă ceea ce în mod real a decis organul emitent) De aici principiul executării din oficiu, actul administrativ unilateral este el însuşi titlu executoriu A nu se executa actele administrative, care nu sunt emise în baza legii, echivalează cu a nu executa legea, ceea ce este de neconceput într-o bună ordine juridică, într-un stat de drept şi o democraţie constituţională Tocmai de aceea suspendarea actelor administrative ne apare ca o situaţie de exceptie, care poate fi de drept, când legea o prevede sau judecătorească, dar în limitele şi condiţiile prevăzute de lege În doctrină se vorbeşte despre principiul revocabilităţii actului administrativ, dar nu şi despre principiul suspendării, suspendarea fiind o excepţie de la regula executării din oficiu Tradiţional, într-o formă sau alta, Legile contenciosului administrativ au reglementat şi instituţia suspendării actului administrativ atacat Se ştie că Legea nr 29/1990 a reglementat, în art 9 posibilitatea suspendării după modelul ordonanţei preşedinţiale, chiar şi fără citarea părţilor, hotărârea pronunţată fiind executorie de drept Suspendarea poate interveni de drept, în temeiul unei dispoziţii legale exprese, poate interveni în baza unei hotărâri sau ordin a unui organ ierarhic superior, în baza unei hotărâri de retractare vremelnică emisă de organul emitent, în baza unei hotărâri judecătoreşti sau a unei ordonanţe a Parchetului, în cazul hotărârilor judecătoreşti , hotărârea este executorie şi se ataca cu recurs în 5 zile de la comunicare Suspendarea intervine în situaţia în care exista îndoieli cu privire la legalitatea sau oportunitatea actului administrativ În mod tradiţional normele contenciosului administrativ cuprind reglementări cu privire la instituţia suspendării actului administrativ atacat Actuala lege a contenciosului administrativ precizează în mod expres posibilitatea suspendării unui act administrativ, de către instanţa de contencios administrativ competentă să judece acţiunea principală, chiar şi înainte de introducerea acţiunii Suspendarea nu se dispune din oficiu, ea trebuie să fie solicitată prin cerere formulată fie de persoana vătămată, fie de Ministerul Public – pentru o cauză de interes public Suspendarea nu este sau nu ar trebui să fie considerată un mod de ieşire din vigoare a unui act administrativ Şi aceasta, pentru simplu fapt ca idea de ieşire din vigoare o conţine, în sine, pe aceea de fenomen extintiv definitiv Or, suspendarea prin definiţie este doar o stare tranzitorie, un incident în aplicarea normală a unui act administrativ, un soi purgatoriu care tranşează situaţia incerta a unui act administrativ catalogat ca dubios din punctul de vedere al legalitaţii sale Suspendarea în contextul mai larg al ieşirii din vigoare a actului administrativ printr-o manifestare de voinţă contrară, pe de o parte, din punct de vedere didactic, este cea mai bună soluţie, iar, pe de alta, din punct de vedere teoretic, dacă admitem idea existentă în doctrina germană, în sensul că revocarea cu efecte ex nuc nu este altceva decât o revocare parţială, căci lasând neatinse efectele actului produs în trecut, de ce nu am admite-o şi pe aceea că suspendarea este tot un fel de revocare parţială, dar cu efecte temporale şi mai restrănse, căci este limitată cronologic între momentele emiterii deciziei de suspendare şi a celei de repunere în vigoare a acestuia De vreme ce suspendarea actului administrativ nu poate fi pronunţată decât până la pronunţarea instanţei de fond şi cum suntem în faţa acţiunii prealabile, deci nu este încă sesizată instanţa cu fondul, cu acţiunea în anulare, este, logic, ca fondul să fie o cauză separată În ipoteza în care instanţa dispune suspendarea, va pronunţa o sentinţa care, potrivit alin 4 al art 14 poate fi atacată în recurs în termen de 5 zile de la pronunţare, oricum soluţia este executorie de drept Daca nu s-a declarat recurs ori daca recursul a fost respins, soluţia de suspendare produce efecte numai până la pronunţarea soluţiei în dosarul care are ca obiect anularea actului Aici pot interveni două situaţii, admiterea sau respingerea acţiunii, iar problemele delicate se ridică în cazul admiterii, existând posibilitatea să se reitereze interpretarile amintite în baza vechii legi Din logica internă a textului şi din interpretarea sistematica a legii, nu se poate trage concluzia după care, odata ce instanţa de fond a admis acţiunea, dispunând anularea actului atacat, urmare a exercitării recursului, care este suspensiv de executare potrivit art 20 alin 2 cade şi soluţia suspendării, actul administrativ începând să producă efecte juridice Pentru a preveni orice speculaţii, noua lege a reglementat distinct soluţia suspendării prin acţiunea principală, în art 15, iar alin 2 şi 3 ale acestui articol rezolva expres problema care ne preocupă Numai din coroborarea alin 4 al art 14 cu alin 2 al art 15 rezultă că instanţa de fond poate menţine măsura suspendării, pronunţând o încheiere poate fi atacata separat cu recurs, în termen de 5 zile de la pronunţare În felul acesta, efectul suspensiv al recursului, reglementat de art 20 alin 2, nu se răsfrange şi asupra suspendării actului administrativ Aceasta concluzie se impune cu atat mai mult Din alin 3 al art 15, care înlătură orice dubiu, precizand ca introducerea recursului ,,nu se suspendă executarea” Se observă că în art 14, alin 4 se utilizează atât noţiunea de ,,încheiere”, cât şi noţiunea de ,,sentinţă”, cu precizarea ,,după caz”, adică dupa cum acţiunea în suspendare este o acţiune separată, potrivit alin 1, când vine vorba de sentinţa, ori este un capăt de cerere în acţiunea principală, introdusă potrivit alin 3, când va fi vorba de încheiere Nu este exclusă nici conturarea unei practici de a se introduce şi de către subiectele vizate de alin 2 acţiunea în anulare, o dată cu acţiunea în suspendare În aceste ipoteze, instanţa se va pronunţa, potrivit art 2 numai asupra suspendării, dar prin încheiere, dându-se termen pentru fond, după expirarea termenului în care trebuie să se rezolve plangerea prealabilă S-a renuntat la reglementarea soluţionării cererii chiar şi fără citarea părţilor, care a devenit neconstituţională faţă de principiul introdus în art 21 al Constituţiei, prin Legea de revizuire în 2003: Părţile au dreptul la un proces echitabil şi la soluţionarea cauzelor între-un termen rezonabil” Nu poate fi vorba de un proces echitabil dacă o parte nu a fost citată, oricâtă urgenţă ar fi în rezolvarea acesteia Este motivul pentru care în art 4 alin e) din Lege s-a introdus soluţia citării părţilor iar în art 21 alin (5) se vorbeşte despre citarea prin orice mijloc rapid de comunicare a informaţilor scrise 2 2 Regimul juridic al formei clasice a suspendării Legea actuală menţine formularea tradiţională, care a fost prezentă şi în Legea nr 29/1990, după care suspendarea se poate cere ,,în cazuri bine justificate şi pentru prevenirea unei pagube iminente” Sunt aşa cum s-a conturat în doctrina, dar şi în practică, două condiţii, care trebuie îndeplinite în mod cumulativ Este în afara de orice îndoială ca cele două condiţii se determină reciproc, logic, nu se poate vorbi despre caz bine justificat fără a exista pericolul producerii pagubei şi, invers, nu poate fi vorba despre ,,iminenţa pagubei” când cazul nu este bine justificat, daca nu se identifică sub aspectul conţinutului Textul cere reclamantului ca, pe lângă iminenta pagubă să înfaţişeze instanţei şi alte împrejurări ( legate de starea de fapt, de diligenţele depuse, de atitudinea autorităţii, de posibile efecte asupra altor persoane, aspecte referitoare la situaţia sa socială sau la alte situaţii juridice conexe regimului administrativ de actul atacat etc ), care să fie de natura a argumenta că este vorba de un caz bine justificat Cât priveşte paguba iminentă, se reţine că în art 2 alin 1 lit s) s-a convenit asupra unui sens larg, avându-se în vedere nu numai sensul clasic de prejudiciu efectiv, ci şi sensul de perturbare a funcţionării a unei autorităţii publice, după caz unui serviciu public Se înţelege ca într-o acţiune, care are ca temei încalcarea unui drept subiectiv, reclamantul poate invoca idea de perturbare doar dacă se afla într-o legătură cauzală cu paguba Actul administrativ, evident normativ, în loc să organizeze serviciul public pentru a oferi reclamantului posibilitatea să-şi valorifice drepturile şi intersele legitime, a condus la operaţiuni ale administraţiei prin care i s-au încălcat drepturile şi interesele legitime, fiind eminentă şi o pagubă Este vorba, desigur, de acele servicii publice care apar ca o obligaţie legală, chiar constituţională a administraţiei la dreptul cetăţeanului În schimb persoanele de drept public, precum şi organismele sociale interesate în acţiunile care au ca obiect suspendarea vor invoca, prin ipoteză, pericolul perturbării propriei activităţi, după caz, a unui anumit serviciu public Se impune a remarca faptul că legea noua introduce soluţia suspendării actului administrativ atacat până la pronunţarea instanţei de fond, spre deosebire de Legea anterioara, care conţinea soluţia suspendării până la soluţionarea acţiunii A fost o soluţie neinspirata care a condus în practică la interpretări şi hotărâri judecatoreşti diferite Sintagma până la soluţionarea acţiunii s-a interpretat că evocă soluţionarea atât a fondului, cât şi a recursului, apoi dacă instanţa de fond respingea acţiunea recursului atrăgea suspendarea soluţiei instanţei de fond, potrivit art 14 alin 2 din fosta Lege nr 29/1990 Într-o altă construcţie juridică s-a susţinut că, odata ce s-a pronunţat instanta de fond, respingând acţiunea, în mod implicit suspendarea, care era o soluţie provizorie, a rămas fără obiect, iar efectul suspensiv al recursului se răsfrângea şi asupra soluţiei instanţei de fond privind suspendarea actului administrativ atacat Era vorba de o suspendare a suspendării Desigur, aceste interpretari şi practice diferite au fost determinate şi de modul în care s-a cerut suspendarea, în cauza care avea obiect anularea, când soluţia de suspendare era dată prin încheiere care ar putea fi atacata cu recurs odata cu fondul sau într-o cauză separată, când instanţa pronunţă o sentinţă care putea fi atacata separat cu recurs Legea nr 29/1990 nu îngăduia în mod expres, introducerea cererii de suspendare în perioada recursului prealabil, cum nu era foarte clar dacă suspendarea se putea cere numai odata cu anularea, deci în aceasta acţiune, sau într-o acţiune separată, practica instanţelor fiind diferită sub acest aspect 2 3 Cererea de suspendare Termenul de introducere Potrivit art 11, cererile prin care se solicită anularea actului administrativ individual sau recunoaşterea dreptului pretins şi repararea pagubei cauzate se pot produce în termen de 6 luni de la: * data primiri răspunsului la plăngerea prealabilă sau, după caz, data comunicării refuzului, considerat nejustificat, de soluţionare a cererii; * data expirării termenului legal de soluţionare a cererii, fără a depăşi termenul de un an de la data emiterii actului; * data încheierii procesului-verbal de finalizare a procedurii concilierii, în cazul contractelor administrative Pentru motive temeinice, în cazul actului administrativ unilateral, cererea poate fi introdusă şi peste termenul de 6 luni, dar nu mai tărziu de un an de la data emiterii actului În cazul actiunilor formulate de Avocatul Poporului, Ministerul Public sau Agenţia Naţională a Funcţionarilor Publici, termenul curge de la data când s-au cunoscut existenţa actului nelegal, dar nu mai tarziu de un an de la data emiterii actului Legiuitorul e prevăzut în art 15 din Legea nr 554/2004 ca cererea de suspendare poate fi promovată cu respectarea unor condiţii, de persoană vătămată într-un drept ori într-un interes legitim sau de Ministerul Public Considerăm că instanţa din oficiu nici chiar atunci când îşi exercită rolul activ, nu poate dispune din oficiu suspendarea executării actului administrativ, deci în lipsa cereri părţii vătămate sau a Ministerului Public, deoarece în toate cazurile, potrivit art 129 Codul de Procedură Civilă, judecătorii hotărăsc numai asupra obiectului cererii deduse judecăţii Cererea de suspendare poate fi introdusă la instanţa de competenţă fie separate, încă din momentul sesizării autorităţii publice conform art 7 din Legea nr 554/2004, care se referă la procedura prealabilă administrativă, fie o data cu solicitarea adresată instanţei judecătoreşti pentru anularea în tot sau în parte a actului atacat Este firesc că potrivit prevederilor art 15 teza II-a din Legea nr 554/2004 partea vătămată sau Ministerul Public să ceară suspendarea executării actului administrativ unilateral doar până la soluţionarea acţiunii în fond, atâta timp cât, potrivit art 20 alin 2 din acelaşi act normativ recursul exercitat asupra hotărârii ce s-a pronunţat pe fond suspendă de drept executarea Însă indiferent dacă partea vătămată se adresează instanţei judecătoreşti pe cale separată pe durata procedurii prealabile administrative sau solicită suspendarea o data cu acţiunea principală, cererea poate fi formulată numai în cazuri bine justificate şi pentru prevenirea unei pagube iminente Cele două condiţii se presupune că trebuie să fie îndeplinite prin demonstraţie, cumulativ Din înţelesul art 15 si 15 din Legea nr 554/2004 deducem că cererile de suspendare pot fi de mai multe tipuri, după cum urmează: * cererea formulată pe cale separată o data cu sesizarea autorităţii emitente sau în timpul proceduri prealabile administrative; (vezi anexă) * cererea formulată în cuprinsul acţiunii principale de anulare adresată instanţei de contencios administrativ competente; * cererea formulată separat de acţiunea principală, dar numai până la soluţionarea acţiunii de fond 1 Condiţiile cerute a fi îndeplinite cumulative în cazurile bine justificate şi pentru prevenirea unei pagube iminente, se pretind a fi îndeplinite în cazul tuturor tipurilor de cerere 2 În toate cazurile instanţa va rezolva cererea de suspendare, de urgenţă cu citarea părţilor În cazul în care cererea de suspendare este introdusă o data cu acţiunea principală, instanţa respectand caracterul urgent dar şi principiul celerităţii o poate soluţiona chiar înaintea primei zile de înfăţişare pentru acţiunea de fond 3 Ministerul Public este întrituit prin Legea contenciosului administrativ să sesizeze instanţa de contencios administrativ în două situaţii potrivit art 1 alin 4 şi alin 5 Coroborand dispoziţiile art 1 alin 5 cu cele ale art 14 alin 3 din Legea nr 554/2004, constatăm că Ministerul Public poate introduce cererea de suspendare la instanţa judecatorească ori în faza procedurii prealabile administrative ori o data cu cerea adresată instanţei competente pentru anularea actului administrativ sau separate până la soluţionarea fondului Dacă în condiţiile art 1 alin 4, Ministerului Public îşi pierde calitatea de reclamant şi deci nu poate introduce cerere de suspendare, din coroborarea art 1 alin 5 şi art 15 din Legea nr 554/2004, rezultă că în măsura în care este reclamant Ministerul Public poate fi titular al cererii de suspendare, cu o singură condiţie, obiectul cereri să fie un act adminsitrativ normativ Dar, se pune întrebarea daca în cazul prevăzut de art 14 alin 3, Ministerul Public poate interveni chiar şi atunci când nu este titular al acţiunii introductive în contencios administrativ, adică poate solicita suspendarea din oficiu sau la sesizare? Legiuitorul lasă la interpretarea instanţei o astfel de situaţie, care în fond ar presupune un răspuns afirmativ, în sensul că Ministerul Public are deschisă aceasta cale, intrând per absurdum într-un raport juridic în care nu este parte, doar pe considerentul că este în cauza un interes public major, de natura a perturba grav funcţionarea unui serviciu public administrativ de importanţa naţională Aceasta ultimă condiţie care se îndepărtează foarte mult de prevederile art 1 alin 5 din Legea nr 554/2004, este lăsată de asemenea, a fi la aprecierea, în limitele puterii descriţionare, a judecătorului 4 Soluţionarea cererii de suspendare în cazul în care exista numai o procedură prealabilă administrativă se face prin acţiunea principală, iar atunci când exista deja o acţiune principală în anulare se face prin încheiere, hotărârea putând fi atacată cu recurs în termen de 5 zile de la pronunţare Potrivit art 15 alin 3 din Lege hotărârea dată în baza cererii de suspendare este executorie de drept, iar introducerea recursului, în cazul acestei hotărâri, nu se suspendă executarea 2 4 Procedura în faţa instanţei de contencios administrativ Acţiunea în contencios administrativ se introduce la instanţa de judecată după îndeplinirea procedurii administrative prealabile, dacă acesta este obligatorie Potrivit art 12 din Legea nr 554/2004, o dată cu cererea de chemare în judecată, reclamantul va depune copia actului administrativ pe care îl atacă sau, după caz, răspunsul autorităţii adminstrative prin care i se comunica refuzul nejustificat al rezolvării cereri sale În cazul în care reclamantul nu a primit niciun răspuns în legătura cu cererea sa, va depune la dosar copia cererii certificate pentru conformitate cu originalul, prin numărul şi data înregistrarii la autoritatea publica pârâtă, precum şi orice înscris care face dovada îndeplinirii proceduri prealabile Acţiunea se poate introduce nu numai împotriva autorităţii publice, ci şi împotriva funcţionarului autorităţii pârâte care a elaborat actul sau care se face vinovat de refuzul nejustificat al rezolvării cererii, dar numai dacă se solicită şi plata unor despăgubiri pentru prejudiciul cauzat sau pentru întârziere La răndul sau, funcţionarul pârât poate chema în garanţie pe superiorul său ierarhic de la care a primit ordin scris să elaboreze sau să nu elaboreze actul a cărui legalitate este supusă controlului instanţei de judecată Potrivit art 16 din Legea nr 554/2004, instanţa de contencios administrativ poate introduce în cauză, la cerere, organismele sociale interesate sau poate pune în discuţie, din oficiu, necesitatea introducerii în cauză a acestora, precum şi a altor subiecte de drept Aceste text de lege reglementează participarea terţilor în procesul de contencios administrativ în modalităţile prevăzute de capitolul III din Codul de procedură civilă, în special intervenţia voluntară şi intervenţia forţată Suspendarea executării actului Art 14 (1) În cazuri bine justificate şi pentru prevenirea unei pagube iminente, o dată cu sesizarea, în condiţiile art 7, a autorităţii publice care a emis actul, persoana vătămată poate să ceara instanţei competente să dispună suspendarea executarii actului administrativ pâna la pronuntarea instanţei de fond (2) Instanţa va rezolva cererea de suspendare, de urgenţă, cu citarea părţilor (3) Când în cauza este un interes public major, de natură a perturba grav funcţionarea unui serviciu public administrativ de importanţă naţională, cererea de suspendare a actului administrativ normativ poate fi introdusă şi de Ministerul Public, din oficiu sau la sesizare, prevederile alin (2) aplicându-se în mod corespunzător (4) Încheierea sau, după caz, şentinţa prin care se pronunţă suspendarea este executorie de drept Ea poate fi atacată cu recurs în termen de 5 zile de la pronunţare Aceasta suspendare a executării actului administrativ prevăzut de art 14 alin (1) din Legea nr 554/2004 reprezintă o suspendare provizorie a actului unilateral considerat ilegal Această concluzie rezultă din textul legal invocat care prevede ca persoana vatămată poate să ceară instanţei competente suspendarea executării actului administrativ până la pronunţarea instanţei de fond Înţelegem aşadar, că persoana vătămată va trebui să ceară suspendarea executării actului şi în faţa instanţei învestite cu acţiunea în anularea acelui act, care va putea dispune, suspendarea actului administrative atacat până la soluţionarea definitivă şi irevocabilă a cauzei Numai în această situaţie, suspendarea executării actului administrativ unilateral se poate prelungi pe toată durata procesului având ca obiect anularea actului respectiv Nu este exclus însă ca instanţa de fond să respingă cererea de suspendare formulată de către reclamantul mai înainte de a se pronunţa asupra acţiunii în anulare În acest caz, încetează automat suspendarea actului administrativ dispusă anterior promovării acţiunii în anulare Dacă persoana interesată nu a cerut suspendarea actului administrativ instanţei învestite cu acţiunea în anulare, măsura suspendării actului atacat va dura până la soluţionarea definitivă şi irevocabilă numai în ipoteza în care prima instanţă va admite acţiunea de fond, în caz contrar suspendarea va înceta De asemenea, actuala lege a contenciosului administrativ, Legea nr 554/2004 consacră în raport cu vechea lege, o reglementare mai amplă instituţiei suspendării executării actului atacat, prevăzând expres că cererea de suspendare poate să intervină o dată cu declanşarea procedurii prealabile, până la pronunţarea instanţei de fond, ea urmând să fie rezolvată de urgenţă, cu citarea părţilor, iar încheierea sau după caz, sentinţa prin care se pronunţă suspendarea fiind executorie de drept şi putând fi atacată cu recurs în termen de 5 zile de la pronunţare În afara suspendării provizorii, Legea nr 554/2004 reglementează în art 15 şi suspendarea executării actului administrativ unilateral pentru aceleaşi motive, până la soluţionarea definitivă şi irevocabilă a acţiunii în anulare a actului Acestă cerere de suspendare poate fi încorporată acţiunii principale sau poate fi formulată ulterior, însă numai până la soluţionarea în fond a acţiunii în anulare Cu alte cuvinte, această cerere de suspendare ulterioară este inadmisibilă de căile de atac ale acţiunii în anularea actelor administrative unilaterale Pe lângă suspendarea judecatorească, Legea nr 554/2004, reglementează şi suspendarea de drept a actelor administrative unilaterale în urmatoarele cazuri: - când autoritatea publică emite un nou act administrativ cu acelaşi conţinut ca şi actul suspendat pe cale judecătorească; - când acţiunea în contencios este promovată de Prefect pentru anularea actelor emise de autorităţile administrative publice locale; - când acţiunea de contencios administrativ este promovată de Agenţia Naţională a Funcţionarilor Publici pentru anularea actelor autorităţilor publice centrale şi locale prin care se încalcă legislaţia; De lege lata, în ultimele două cazuri nu este necesar constatarea suspendării actelor administrative unilaterale de către instanţa judecătorească, fiind suficientă înregistrarea acţiunii în anulare la instanţa de contencios adminsitrativ În primul caz însă, suspendarea de drept a actului administrativ trebuie constatată de către instanţa judecătorească, care trebuie să verifice similitudinea dintre cele două acte Legea nr 554/2004 a insitituit măsura suspendării numai în cazul actelor administrative de autoritate pentru a-i proteja pe particulari împotriva abuzurilor autorităţilor publice care le-ar putea cauza prejudicii grave până la pronunţarea instanţei de contencios administrativ asupra legalităţii acestor acte şi, eventual, anularea lor dacă vor fi găsite nelegale sau abuzive În acelaşi timp, Legea nr 554/2004 interzice reiterarea cererii de suspendare a unui act adminsitartiv unilateral pentru aceleaşi motive Cu alte cuvinte, dacă cererea de suspendare a actului unilateral a fost respinsă, o cerere ulterioară având acelaşi obiect şi aceeaşi cauză este inadmisibilă, chiar dacă a a fost promovată de o altă persoană decât titularul cererii Pentru a putea dispune suspendarea executării actului adminstrativ unilateral este necesară, îndeplinirea cumulativ a celor două condiţii: existanţă unui caz bine justificat şi iminenta unui prejudiciu grav acuzat unui particular sau unui serviciu public 2 5 Efectele hotărârii de suspendare Dacă actul adminsitrativ a fost suspendat în condiţiile art 14, se înţelege ca, urmare a soluţiei de fond, chiar dacă dispozitivul acesteia nu se prevede în mod expres, devin incidente prevederile alin 1 ale art 14, împlinindu-se termenul până la care a fost pronunţară suspendarea Dacă instanţa de fond este sesizată pentru prima dată cu cererea de suspendare, ca un petit al acţiunii principale, suspendarea nu se poate dispune decât până la soluţionarea acţiunii de fond Este de observat că teza a II-a a alin 2 al art 15 la care ne referim nu conţine o normă imperativă, lasă la latitudinea instanţei să dispună suspendarea, care poate fi ,,până la soluţionarea definitivă şi irevocabilă a cauzei” Este o problemă de bună administrare a justiţiei pentru a se realiza un proces echitabil Judecătorul care dispune cu uşurinţă suspendarea, iar după judecarea fondului ajunge la concluzia că acţiunea în anulare trebuie respinsă, se pune într-o situaţie delicată sub aspect profesional Este de presuspus însă că, în ipoteza în care nu a fost dispusă suspendarea şi admiterea acţiunii este precizibilă, judecătorul va dispune suspendarea printr-o hotărâre separată, adică printr-o încheiere, spre a face inoperant art 20 alin 2 Când acţiunea în suspendare face obiectul unei cauze diferite, este clar ca efectul acestei hotărâri se menţine, chiar dacă instanţa de fond a respins acţiunea, find un efect inevitabil al jocului instituţilor Capitolul III Tipuri de suspendare 3 1 Suspendarea administrativă În primul rând, suspendarea poate fi dispusă de administraţia însăşi În aceasta ipoteză, fără îndoială ca măsură provizorie este dispusă prin intermediul unui act administrativ Situaţia impune cel puţin trei observaţii: * Suspendarea poate fi dispusă de organul administrativ care poate dispune revocarea actului suspendat Prin urmare, în temeiul principiului qui potest plus, potest minus, suspendarea unui act administrativ este fie prerogativă exclusivă a organului emitent fie ea se poate dispune şi de organul ierarhic superior * Un act administrativ poate fi suspendat pe cale administrativă numai în masura în care el ar putea fi revocat de catre administraţie Cu alte cuvinte, există o corelaţie directă între caracterul revocabil al unui act administrativ şi caracterul său suspendabil Căci suspendarea nu poate fi privită decât ca o măsură administrativă prealabilă unei eventuale revocări a actului în cauză; prin urmare, în ipoteza în care revocarea nu este permisă administraţiei, pentru că ar putea leza drepturile subiective ale unui particular, trebuie să admitem că nici suspendarea actului nu îi este accesibilă * A treia măsură temporară poate fi dispusă din oficiu sau la cererea particularului care se consideră lezat prin actul în cauză Deşi această situaţie este aproape inexistentă în practica administrativă, într-un stat de drept, ea ar trebui să reprezinte regula: sesizată cu o cerere de revocare a unui act administrativ pe care l-a emis, în masură în care aceasta, la o prima analiză, ar putea fi fondată, administraţia este datoare să suspende actul în discuţie până la finalizarea cercetărilor când, dupa caz, îl va revoca ori îl va repune în vigoare Organele administraţiei publice trebuie să aibă dreptul de a emite în orice moment acte administrative şi în mod implicit, puterea de a retracta atunci când constată ilegalitatea sau inoportunitatea lor, adică nu corespund sau nu mai corespund sarcinilor ce trebuie să le indeplineasca şi devin deci, o frână în realizarea lor 3 2 Suspendarea juridiciară Suspendarea unui act administrativ poate fi dispusă şi de către instanţa de contencios administrativ, în condiţiile art 14-15 din Legea nr 554/2004 Pentru a se putea dispune suspendarea unui act administrativ de către instanţa de contencios, trebuie îndeplinită o condiţie de procedură: petentul să fi formulat deja plăngerea prealabilă în temeiul art 7 din lege (în cazul suspendării întemeiate de dipozitiile art 14), respective să fi înregistrat la instanţă acţiunea în anularea actului (în cazul celei întemeiate pe dispoziţiile art 15), respectiv o dublă condiţie de fond: să existe un caz bine justificat (existenţa unei îndoieli serioase asupra legalităţii actului atacat- aparenţa de ilegalitate), respectiv să existe o paguba imitentă Daca prima condiţie nu ridică probleme deosebite, cea de-a doua ar putea comporta discuţii cu privire la natura prejudiciului care riscă să se producă Astfel, pornind de la raţiunea textului care tinde la evitarea unui prejudiciu iminent, dar care încă nu s-a produs, urmatoarele observaţii pot fi formulate: a natura prejudiciulu – material sau moral – nu are niciun fel de relevanţă, atata timp cat acesta este iminent; a suspendarea nu se impune însă în cazul actelor care au creat deja un prejudiciu definitiv prin însăşi emiterea lor Bunăoara, dacă printr-un act administrativ se creează unui particular un prejudiciu moral – lezăndu-i-se dreptul la imagine, cum acesta este unul produc deja, şi unul iminent, importanţa practică şi interes vor prezenta doar anularea actului şi acordarea de daune morale, nu şi suspendarea acestuia; a discutabilă este situaţia suspendării actelor administrative normative Astfel, deşi textul legal nu distinge, este destul de greu de suspendat un asemenea act, pentru că în principiul el nu este sesceptibil de a produce în mod direct prejudicii, ci numai prin intermediul unor acte administrative individuale Totuşi, raportat la nouă concepţie a legiuitorului privitoare la interesul legitim posibil a fi protejat prin intermediul unei acţiuni în contenciosul administrativ, credem că şi un act normativ ar putea fi suspendat de către instanţa de judecată în ipoteza în care, de pildă, instituind unele obligaţii considerate ilegale în sarcina particularilor, a caror neîndeplinire ar atrage sancţiuni, iminenţa unui prejudiciu apare astfel în evidenţă De astfel, în economia textului legal analizat rezulta clar că nu este necesar ca particularul să aştepte un act individual care să îi cauzeze prejudiciul în mod direct, putând solicita suspendarea actului normativ dacă probează iminentă producerii prejudiciului prin sancţionarea lui viitoare; a nu credem ca pot fi suspendate actele administrative negative (deciziile de refuz) Iar explicaţia este simplă: reamintind astfel că în discuţie sunt acele acte prin care administraţia respinge în principiu o cerere, vom constata că, mai întâi de sperata emitere a actului administrativ pozitiv, particularul nu are nimic Doar o simplă vocaţie de a obţine, în viitor, un drept subiectiv; în consecinţă, cum suspendarea actului negativ nu echivalează cu recunoaşterea implicită de către instanţă, a existentei actului pozitiv, ea nu ar face altceva decât să readucă particularul reclamant la statulul dinaintea emiterii actului negativ, statut care nu îi permitea exerciţiul vreunui drept subiectiv În consecinţă, în această ipoteza, dacă prin refuzul de a emite un act pozitiv particularul probează că a suferit un prejudiciu, el poate obţine doar repararea ulterioară; a în ceea ce priveşte actele administrative care, prin aplicarea lor, privează particularului o suma de bani ( de exemplu, o decizie de impunere ori o plata a unei amenzi, penalităţi de întârziere etc ), nu este suficient să fie invocat prejudicial constatând tocmai plata acestei sume de bani, trebuind justificate consecinţe negative ale acestei plăţi: iminenţa falimentului în cazul personelor juridice ori lipsa mijloacelor de subzistenţă în cazul persoanelor fizice etc În acest sens, jurisprudenţa s-a pronunţat în mod constant 3 3 Suspendarea legală 3 3 1 Suspendarea legală sau de drept Există unele situaţii de suspendare de drept a actelor administrative Ipoteza necesită în primul rând o explicaţie suplimentară Vom porni astfel de la exemplele oferite de legislaţie: potrivit art 3 alin (3) din Legea nr 554/2004 a contenciosului administrativ, în cazul acţiunilor în contencios administrativ obiectiv formulate de prefect, respectiv de Agenţia Naţională a Funcţionarilor Publici, actul atacat este suspendat de drept până la soluţionarea cauzei În astfel de situaţii, la o analiza mai atentă, suntem în prezenţa suspendării ca urmare a producerii unui fapt juridic Aşa cum se arata şi în doctrină, faptul juridic poate consta într-o manifestare de voinţă facută fără scopul de a produce efecte juridice, dar care produce asemenea efecte în temeiul legii Aceasta definiţie poate comporta o generalizare: este tot fapt juridic acea manifestare de voinţă făcută cu scopul de a produce anumite efecte juridice, dar care produce, în temeiul legii şi alte efecte juridice decât acelea prevăzute şi urmărite de autorul său În această ipoteză, manifestarea de voinţă analizată este act juridic, privită prin prisma efectelor juridice urmărite, şi fapt juridic, din perspectiva efectelor juridice produse automat Întorcandu-ne la exemplul evocat mai sus, introducerea acţiunii în contenciosul administrativ de către prefect ori A N F P reprezintă un act juridic dacă o privim în legătură cu efectele vizate: învestirea instanţei în contencios cu competenţa de a judeca cererea de anulare a unui act administrativ considerat a fi ilegal; deopotrivă, aceeaşi manifestare de voinţă reprezintă un fapt juridic raportat la efectul juridic care se produce automat, fără a fi expres urmărit de autorul manifestării de voinţă Deşi există şi excepţii, analizând legislaţia în material suspendarii actelor administrative, vom observa că, spre deosebire de contenciosul subiectiv, unde suspendarea este aproape întodeauna judiciară, în majoritatea ipotezelor de contencios obiectiv legiuitorul a ales suspendarea legală în locul celei dintai Care este raţiunea acestei stări de lucruri? În ceea ce ne priveşte, credem ca explicaţia rezidă în aceea că, pentru a opera suspendarea, existentă dubiului asupra legalităţii actului trebuie apreciată de un specialist În consecinţă, atunci cand acţiunea în contencios administrativ este introdusă de către un particular oarecare, apreciarea sa este subiectivă şi provine de la un nespecialist Tocmai de aceea, este necesar ca, ulterior sesizării, instanţa de contencios administrativ să se re-aprecieze acest dubiu, dar cu un ochi obiectiv şi de specialist, şi în consecinţă, va dispune suspendarea dacă apreciază că această măsură se impune Deopotrivă, în cazul contenciosului obiectiv, prefectul şi Agenţia Naţională, a Funcţionarilor Publici au ca atribuţie supravegherea legalităţii anumitor acte administrative În consecinţă, în ipoteza în care aceste organe administrative, decid să atace un anumit act în contencios administrativ, implicit ele apreciază, obiectiv şi din perspectiva unui specialist, ca actul este ilegal sau ca cel puţin exista un dubiu serios asupra legalităţii sale În consecinţă, existând şi posibilitatea producerii unor prejudicii terţilor, legiuitorul a ales să nu mai aştepte aprecierea unei a doua autorităţi specializate – instanţa de contencios – pentru ca actul sa fie suspendat, legând această măsura de chiar primul moment în care egalitatea actului este contestată: acela al înregistrării acţiunii în contencios administrativ Un caz special de suspendare este în art 14 ,,În cazul în care se emite un nou act administrative cu acelaşi conţinut ca şi cel suspendat de catre instanţa, acesta este suspendat de drept” Raţiunea textului este aceeaşi: de vreme ce o autoritate de specialitate a apreciat deja că există un dubiu cu privire la legalitatea unui anume act administrativ, şi, în consecinţă, l-a suspendat, acelaşi dubiu persistă şi în cazul altui act administrativ, dar cu conţinut identic cu primul, încă de la emiterea lui În plus, o prezumţie de încercare de fraudare a drepturilor particularilor, de către administraţie, a fost stabilită de legiuitor, de vreme ce acesta din urmă, văzându-şi actul suspendat, încearcă pe cale ocolită să eludeze măsura impusa de o instanţă de judecată 3 3 2 Suspendarea legală-facultativă Este aceea forma a suspendării care permite judecatorului ca în anumite împrejurari să aprecieze asupra oportunităţii sistării temporare a judecării Potrivit art 244, instanţa poate suspenda judecata: - cănd dezlegarea pricinii atârna în totul sau în parte de existenta sau inexistenta unui drept care face obiectul unei alte judecăţi; - când s-a început urmarirea penală pentru o infracţiune care ar avea o inrâurie hotărâtoare asupra hotărârii ce urmează să se dea Cazurile de suspendare facultativă au caracter limitativ şi nu pot fi extinse prin analogie la alte situaţii similare Un caz de suspendare facultativă îl reprezinta şi cel prevazut de art 1551 care prevede: ,,Când instaţa constată că desfăşurarea normală a procesului este împiedicată din vina părţii reclamante prin neîndeplinirea obligaţiilor prevăzute de lege ori stabilite în cursul judecăţii, instanţa poate suspenda judecata, arătând în încheiere ce obligaţii nu au fost respectate” Cap IV Jurisprudenţă 4 1 Practică judecătorească Sentinţa civilă nr 1652/2011 pronunţată de Tribunalul Gorj- Secţia Contencios administrativ şi Fiscal Acţiunea civilă în privinţa căreia s-a pronunţat Sentinţa menţionată are ca obiect suspendarea executării unor acte administrative formulată în temeiul art 14 din Legea 554/2004, privind contenciosul administrativ În fapt reclamanţii în contradictoriu cu Instituţia Prefectului Judeţului Gorj şi cu Ministerul Administraţiei şi Internelor, au solicitat prin actiunea civilă ce a format obiectul Dosarului nr 29/95/2011, suspendarea unor acte administrative emise de Prefectul Judetului Gorj, respectiv a Ordinelor nr 157, 158, 159, 160, 161, 163 şi 168 emise la data de 22 05 2011, până la pronunţarea pe fond a unei sentinţe definitivă şi irevocabilă Ordinele menţionate mai sus, au avut ca obiect revocarea altor ordine emise de Prefectul Judeţului Gorj, respectiv ordine privind reîncadrarea reclamanţilor emise la data de 10 02 2011, prin care s-a stabilit în persoana acestora, nivelul de salarizare începând cu data de 01 01 2011, în conformitate cu prevederile Legii nr 284/2010 şi a Legii nr 285/2010, privind salarizarea în anul 2011 a personalului plătit din fonduri publice Reclamanţii au aratat faptul că anterior formării prezentei acţiunii civile au parcurs şi etapa administrativă prevăzută de Legea nr 554/2004, formulând plângere prealabilă către conducătorul instituţiei emitente a actelor administrative, în speţă către Prefectul Judeţului Gorj, acesta menţionându-se însă ordinelor emise Reclamanţii au susţinut că prin ordinele contestate au fost revocate ordinele iniţial de reîncadrare şi stabilire a salariului cuvenit, deşi acesta fiind emise de la data de 10 02 2011, au fost comunicate ulterior persoanelor interesate conform procedurii instituţia de Legea nr 554/2004, au intrat în circuitul civil şi au produs efecte juridice Astfel, având în vedere aceste împrejurări şi raportate la art 1 alin 6 din Legea nr 554/2004 ordinele iniţiale emise nu mai puteau fi revocate de emitent prin ordinele ulterioare a căror suspendare a executării a fost solicitată prin prezenta acţiune De principiu, suspendarea executarii unui act administrativ, se poate solicita instanţei competente numai în cazuri bine întemeiate şi pentru prevenirea producerii unei pagube iminente Cele două condiţii concomitente pentru susţinerea şi aplicarea suspendării actului administrativ, presupune dovedirea efectivă a acestora Aşadar, prima condiţie pentru a interveni în această măsură excepţională de întrerupere a efectelor actului administrativ emis este aceea de a exista un asemenea act; în speta de faţă fiind vorba de ordinele prefectului prin care au fost revocate ordinele iniţiale ale acestuia privind stabilirea salariului reclamanţilor Caracterul excepţional al suspendării executarii unui act administrativ rezidă din faptul ca un astfel de act se bucură de o prezumţie relativă de legalitate, autenticitate şi verdicitate ce stau la baza principiului executării din oficiu a unui asemenea act ce constituie de fapt, un titlu executoriu conform legii În cauza suspusă judecăţii au fost analizate toate aspectele invocate până acum, respectiv, condiţia executorie procedurii prealabile de către reclamanţi, împrejurările de fapt şi de drept pentru a stabili caracterul bine justificat al cazului prezentat instanţei, toate acestea fiind susţinute de afirmaţiile reclamanţilor şi dovedite cu înscrisuri S-a avut în vedere la pronunţarea soluţiei, poziţia procesuală a pârâtului Prefectului Judeţului Gorj în sensul că, deşi legal citat nu s-a înfaţişat la instanţă şi nu a depus întâmpinare, ceea ce prin coroborare cu probele administrative se va interpreta ca o recunoaştere în folosul reclamanţilor, conform art 225 din Codul de Procedură Civilă cu care se completează legea specială în temeiul art 28 din Legea nr 554/2004 Toate aceste considerente de ordin obiectiv şi subiectiv justifică suspendarea în temeiul art 14 alin 1 şi 2 din Legea nr 554/2004, până la soluţionarea definitivă şi irevocabila a cauzei PETRU ACESTE MOTIVE, ÎN NUMELE LEGII HOTĂRĂŞTE Admite cererea formulată de reclamanţi şi dispune suspendarea executării ordinelor nr 157, 158, 159, 160, 161, 162, 163 şi 168/22 06 2011 emise de Instituţia Prefectului Judeţului Gorj până la pronunţarea instanţei de fond Decizia Curţii de Apel Craiova, Secţia Contencios administrativ şi fiscal nr 2606 din noiembrie 2008 asupra solicitării suspendării executării actului administrativ nr 12193; 12196 si 12199 emise la data de 03 11 2008 de către Ministerul Economiei si Finanţelor, Agenţia Naţională de Administraţie Fiscală – Administraţia Finanţelor Publice pentru Contribuabili Mijlocii Tg-Jiu S-a luat în examinare recursul declarat de pârâta DGFP G împotriva încheierii din data de 21 noiembrie 2008 pronunţată la Tribunalul Gorj în dosarul nr – în contradictoriu cu intimata reclamantă SC SERV SA, având ca obiect suspendarea executari actului administrativ La apelul nominal făcut în şedinţa publică, au lipsit recurenta pârâta DGFP G şi intimata reclamantă SC SERV SA S-a făcut referatul cauzei de către grefier care învederează cererea de judecare a cauzei în lipsa formulată de recurenta pârâtă DGFP , în temeiul art 242 alin 2 Curtea, ia act de cererea de judecarea cauzei în lipsa formulată de recurenta pârâta DGFP G şi apreciind cauza în stare de judecată a trecut la deliberări Prin încheierea din 21 noiembrie 2008, pronunţată de Tribunalul Gorj, s-a admis cererea formulată de petenta SC SERV SA, privind suspendarea executării somaţiilor nr -/74; -/706 şi a titlurilor executării nr 12193, 12196 si 12199, emise la data de 03 11 2008 de către Ministerul Economiei Finanţelor, Administraţia Finanţelor Publice pentru Contribuabilii Mijlocii Tg-Jiu S-a dispus suspendarea executării actelor administrative atacate până la soluţionarea definitivă şi irevocabilă a contestaţiei Pentru a pronunţa această sentinţa, tribunalul a reţinut ca petenta contestatoare a demonstrat suficinte indicii aparente de nelegalitate a actului administrativ S-a constatat ca în cauza sunt incidente dispoziţiile art 15 din Legea 554/2004 care reglementează suspendarea executării actului administrativ Împotriva aceste sentinte a formulat recurs pârâta DGFP S-a invocat excepţia necompetenţei materiale a Tribunalului Gorj în suspendarea somaţiilor de plata şi titlurile executării A precizat recurenta că împotriva titlurilor executorii se formează, potrivit art 172 Cod procedura Fiscală, contestaţie la executare, care se soluţionează de către judecatorie, aşa încât tribunalul a soluţionat cauza, cu încalcarea competenţei materiale a altei instanţe Pe fondul cauzei, s-a susţinut că în mod greşit instanţa de fond a apreciat că sunt îndeplinite condiţiile art 15 din Legea 554/2004, pentru a se putea dispune suspendarea deciziilor de calcul accesorii afernte obligaţiilor fiscale nr 12 192 si 12 195 emise în data de 03 11 2008 A aratat recurenta că deciziile de calcul accesorii au fost emise ca urmare a neplăţii la termen a obligaţiilor fiscale declarate de intimata reclamantă prin declaraţia privind obligaţiile la bugetul de stat şi la bugetele asigurarilor sociale şi fondurilor speciale nr 4027/27 10 2008 Examinând criticile formulate în recurs, Curtea le gaseşte fondate, pentru motivele ce se vor expune în continuare: Reclamanta a solicitat supendarea deciziilor referitoare la obligaţiile de plată accesorii, a somaţilor şi titlurilor executorii, emise de Tribunalul Tg-Jiu Criticile din acţiune au vizat neregularităţi ale formelor de executare, dar s-au referit şi la nelegalitatea actelor administrative fiscale, respectiv a decizilor de impunere fiscală Judecătorul fondului s-a pronunţat numai cu privire la executarea somaţiilor şi a titlurilor executori, omiţând să se pronunţe asupra suspendării decizilor de impunere fiscală Procedura suspendării actelor administrative fiscale, împotriva cărora s-a formulat contestaţia, este reglementată în cuprinsul art 185 Cod de procedură fiscală, Titlul IX; Cap II, privind soluţionarea contestaţiilor formulate împotriva actelor administrative fiscale Articolul 185 Cod de procedură fiscală dispune ca introducerea contestaţiei pe cale administrativă de atac nu suspendă executarea actului administrativ fiscal, iar alin 2 se precizează ca dispoziţiile acestui articol nu aduc atingere dreptului contribuabilului de a cere suspendarea executării actului administrativ fiscal, în temeiul Legii contenciosului administrativ nr 554/2004, cu modificările ulterioare Ca urmare a prevederilor art 14 şi 15 din Legea nr 554/2004, precum şi cele art 185 Cod de procedură fiscală, tribunalul este competent să soluţioneze cererea de suspendare a actelor administrativ fiscale, respectiv a decizilor de impunere, cererea pe care prima instanţă a omis sa o examineze Având în vedere prevederile art 20 alin 3 din Legea nr 554/2004, întrucăt hotărâra primei instanţe a fost pronunţată fără a se judeca fondul, respectiv cererea de suspendare a deciziilor de impunere, cauza se va trimite aceleiaşi instanţe pentru a analiza cererea de suspendare a actelor administrativ fiscale PENTRU ACESTE MOTIVE, IN NUMELE LEGII DECIDE Admite recursul declarat de pârâta DGFPS G împotriva încheierii din data de 21 noiembrie 2008 pronunţată de Tribunalul Gorj în dosarul nr- în contradictoriu cu intimata reclamantă SC SERV SA Casează încheierea Trimite la prima instanţă pentru rejudecare Decizie irevocabilă Concluzii Suspendarea executării actelor administrative trebuie considerată ca fiind în realitate, un eficient instrument procedural aflat la îndemâna autorităţii eminente sau a instanţei de judecată, pentru a asigura respectare principiului legalităţii, fiind echitabil atâta timp cât autoritatea publică sau judecătorul se afla în proces de evaluare, acestea să nu îşi producă efectele asupra celor vizaţi Încetarea temporară şi provizorie a efectelor juridice produse de un act administrativ se face prin suspendare Prin revocarea sau anularea actului administrativă suspendarea se trasformă, dobândind un caracter definitiv, cu efecte ex tnuc (pentru trecut) şi ex nunc (pentru viitor) pe motiv de ilegalitate şi cu efecte ex nunc pe motiv de inoportunitate (în cazul revocării) Cum prin noua Lege a contenciosului administrativ, distincţia dintre legalitate şi oportunitate nu mai este evidentă, oportunitatea constituind o dimensiune a legalităţii, consideram ca indiferent dacă este vorba de revocare sau anulare în prezent efectele sunt ex tunc cât şi ex nunc În considerarea acestui punct de vedere a se vedea că dacă s-au produs unele efecte pentru trecut, potrivit art 18 alin (3) din Legea nr 554/2004, ele chiar dacă din punct de vedere material nu mai pot fi înlăturate, instanţa la soluţionarea cererii, dacă reclamantul a solicitat acest lucru, va hotărî şi asupra despăgubirilor pentru daunele materiale şi morale cauzate Actele administrative sunt obligatorii şi executorii prin ele însele de la publicare, de la data prevăzută pentru intrarea în vigoare sau de la comunicare, bucurându-se de prezumţia de legalitate În aceasta ordine de idei, de observat că suspendarea determina doar o încetare temporară a efectelor juridice, fără însă ca actul administrativ să fie destinat, ci doar temporar acesta nu se mai aplica În literatura juridică s-a aratat că suspendarea poate opera fie prin prevederile exprese ale legii, fie printr-un act juridic (act juridic administrativ al organului administrativ eminent sau organului în limitele conferite de lege), hotărâre a instanţei judecătoreşti Ca o concluzie, este de precizat că, dreptul instanţelor judecătoreşti de contencios administrativ de a controla legalitatea actelor administrative de autoritate adoptate sau emise de serviciile publice administrative, precum şi refuzul acestora de a rezolva cererile referitoare la un drept recunoscut de lege, constituie cheia de boltă a statului de drept În aceste condiţii, cu cât va fi mai complet dreptul instanţelor judecătoreşti- aorganelor puterii judecătoreşti – de a controla legalitatea activităţii organelor administraţiei publice – a organelor puterii executive – cu atât vor fi respectate drepturileşi libertăţile fundamentale ale cetăţenilor şi nu numai a lor, precum şi asigurată legalitatea în activitatea organelor puterii executive Bibliografie: 1 Apostol, Tofan, Dana, Drept administrativ, Vol II, Editura All Beck, Bucureşti, 2004 1 Apostol, Tofan, Dana, Drept administrativ-suport de curs I D, Universitatea “Dunărea de Jos”, Galaţi, 2007 1 Bălan, Emil, Drept administrativ şi procedură administrativă, Editura Universitară, Bucureşti, 2002 1 Ciobanu, Alexandru, Sorin, Coman-Kund, Drept administrativ, Editura UJ, Bucureşti, 2008 1 Constituţia României, revizuită, Editura All Beck, 2003 1 Drăganu, Tudor, Actele de drept administrativ, Editura Ştiinţifică, Bucureşti, 1959 1 Drăganu, Tudor, Drept constituţional şi instituţii politice, vol I,Editura Lumina Lex, Bucureşti, 1998 1 Gorun, Adrian; Gorun, Tiberiu, Horaţiu, Elemente de epistologie juridică Administraţia locală şi mediul ei Actele administrative, Editura Academica Brâncuşi, Tg-Jiu, 2010 1 Iorgovan, Antonie, Tratat de drept administrativ, vol II, Editura All Beck, Bucureşti, 2002 1 Iorgovan, Antonie, Noua lege a contenciosului administrativ Geneza şi explicaţii, Editura Roata, Bucureşti, 2004 1 Iorgovan, Antonie, Tratat de drept administrativ, Vol II, Ediţia a IV-a, Editura CH Beck, Bucureşti, 2005 1 Petrescu, Rodica, Narcisa, Drept administrativ ,Editura Cordial Lex, Cluj-Napoca, 2001 1 Petrescu, Rodica, Narcisa, Drept administrativ, Editura Hamangiu, Bucureşti, 2009 1 Pondaru, Ovidiu, Drept administrativ, Vol Actul administrativ, Editura Hamangiu, Bucureşti, 2010 1 Pondaru, Ovidiu, Drept administrativ Practica judiciară comentată Vol I Actul administrativ, Editura Hamangiu, 2010 1 Santai, Ioan, Drept administrativ şi ştiinţa administraţiei vol II, Editura Risoprint, Cluj-Napoca, 2003 1 Trăilescu, Anton, Drept administrativ Ediţia a-III a, Editura C H Beck, Bucureşti, 2008 